31980R2077
L 202/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 2077/80 НА КОМИСИЯТА
от 1 август 1980 година
за изменение на Регламент (ЕИО) № 2973/79 относно определяне на подробни правила за прилагане на режима за предоставяне на помощ при износ на продукти от говеждо и телешко месо, които могат да се ползват със специално третиране при внос в трета страна
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1), последно изменен от Регламент (ЕИО) № 2916/79 (2), и по-специално член 15, параграф 2 от него,
като взе предвид Регламент (ЕИО) № 2931/79 на Съвета от 20 декември 1979 г. относно предоставяне на помощ при износ на селскостопански продукти, които могат да се ползват със специални преференции при внос в трета страна (3), и по-специално член 1, параграф 2 от него,
като има предвид, че Регламент (ЕИО) № 2973/79 на Комисията (4) установи подробни правила за осъществяване на износ за Съединените американски щати на 5 000 тона говеждо и телешко месо годишно, които отговарят на изискванията за специален режим;
като има предвид, че член 1, параграф 2 от този регламент посочва, че месото трябва да произхожда от животни, които са заклани не повече от един месец преди датата на извършване на митническите формалности по износа; като има предвид, че с оглед на логистичните изисквания този срок бе преценен като прекалено кратък и поради това е целесъобразно той да се удължи на два месеца;
като има предвид, че предвидените в настоящия регламент мерки са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Член 1, параграф 2 от Регламент (ЕИО) № 2973/79 се заменя със следния текст:
„Месото, посочено в параграф 1, трябва да отговаря на санитарните изисквания, определени от третата страна вносител, и да произхожда от животни, които са заклани най-много два месеца преди датата на извършване на митническите формалности по износа.“
Член 2
Настоящият регламент влиза в сила на 4 август 1980 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 август 1980 година.